Lav et referat af nedenstående tekst:

Tekst:
Torsdag blev der endnu engang samlet ind til de trængte familier i Nordjylland – denne gang i Vesthimmerland. Målet om, at give alle 123 ansøgere i kommunen julehjælp lykkedes. Da arrangementet sluttede manglede blot 3000 kroner, og det beløb kom i hus, efter pengene fra de mange samlebøsser blev talt op. - Vi har nået målet, og det er utrolig dejligt, siger Herdis Brix, der er formand for Dansk Folkehjælp i Vesthimmerland. Der blev også taget forskud på glæderne til gårsdagens indsamling. Den allerførste julepakke blev nemlig givet ud. - Julen er reddet, lød det fra en meget glad Henriette, der er kontanthjælpsmodtager og mor til tre. I julepakken var der blandt andet rugbrød, pålæg, julegodter og and, og det satte smil på læberne. - Det er fantastisk. Hvis vi ikke havde fået den her, så havde vi ikke fået and juleaften. Det var nok bare blevet til en rugbrødsmad, siger Henriette. Men ikke nok med mad, så fik familien også et juletræ med hjem. Se i videoen herunder, hvordan det gik til, da Henriette og hendes børn fik overrakt julepakken.

Referat:
Torsdag fortsatte TV2 Nords julemission i Aars. Her blev den allerførste julepakke givet ud, og den faldt på et tørt sted.